

**Esitatavate dokumentide loetelu tase 6 kutse taastõendamisel**

Vähemalt kaks kuud enne kutse taotleja kompetentsuse hindamist avaldab holistilise regressiooniteraapia (HRT) kutsekomisjon TAM Kutsekoja kodulehel [www.tamnoukoda.ee](http://www.tamnoukoda.ee) vastava teate.

**Tase 6 kutse** **taastõendamise taotlemiseks esitatavad dokumendid:**

* avaldus vorm 2;
* koopia isikut tõendavast dokumendist (pass või ID kaart);
* vormi järgi koostatud CV;
* varasema sama taseme kutsetunnistuse koopia;
* töökogemust tõendav dokument Erapraksise vorm, mis tõendab praktiseerimist mahuga vähemalt 600 tundi (30 holistilist nelikut + üksikseansid);
* erialase täiendkoolituse (koolitused, töötoad, konverentsid, veebiseminarid, eneseteraapia) mahuga 60 ak tundi läbimist tõendavad dokumendid.
Sobivad koolitused järgmistes valdkondades:
* holistilise regressiooniteraapia täiendkoolitused.
* *mindfulness*’i ja meditatsiooni juhendamise ning joogaõpetuste ja joogafilosoofiaga seotud koolitused.
* psühhoteraapia valdkonna koolitused.
* osavõtt holistilise maailma- ja inimesekäsitlustega seotud konverentsidest ja töötubadest.
* holistilisel maailma- ja inimesekäsitlusel põhinevad koolitused.
*Näiteks täiend-ja alternatiivmeditsiini valdkonda kuuluvad koolitused: aroomteraapia, homöopaatia, traditsiooniline hiina meditsiin, traditsiooniline tiibeti meditsiin, refleksoloogia, ki-shiatsu teraapia, tai loodusteraapia, eesti pärimusmeditsiin ja loodusteraapia.*
* kovisioonis (maht 80 ak tundi) osalemist tõendav dokument;
* kehtiv esmaabi koolituse tunnistus;
* maksekorraldus või muu kinnitus kutse taastõendamisega seotud kulude tasumise kohta.

Dokumente võetakse vastu ainult elektroonselt HRT kutsekomisjoni aadressil holistika@tamkutsekoda.ee

**NB! Palun pane kõik esitatavad dokumendid ühte digiümbrikku ja allkirjasta digitaalselt.**

Kui dokumendid nõuetele ei vasta, teavitatakse taotlejat esinenud puudustest hiljemalt 5 tööpäeva jooksul pärast dokumentide laekumist. Taotlejal on alates teavitamise hetkest 5 tööpäeva aega puuduste kõrvaldamiseks.

Kutse taastõendamisel toimub hindamine dokumentide alusel. Kutsekomisjon langetab otsuse iga taotleja puhul eraldi ja võib vajadusel kutsuda taotleja vestlusele.

Küsimustele vastab HRT kutsekomisjoni asjaajaja Heili Laido:
e-post holistika@tamkutsekoda.ee
telefon 566 36 898